Folketing
2000-11-29

Vi mener, at det ville være helt dejligt, hvis vi kunne indskrænke rejseriet lidt, så vi holdt flere turister hjemme i vores eget kulturelle Europa, hvor vi hører sammen, og så lad os da få en rejse eller to til Langbortistan i løbet af vores liv. Men at vi en gang om året skal til f.eks. Thailand, som det nu er almindeligt, er faktisk lidt for meget. Det betyder også noget, at vi holder turisterhvervet intakt herhjemme, så vi kan holde nogle af vores egne folk og vores nærmeste naboer som turister her. Der er et kæmpepotentiale i turismen. Der skal ikke så meget til at øge dens omsætning, og det er vi er noget skuffet over at regeringen ikke kunne bidrage til.